Mr. Cinderella

Filem Mr. Cinderella adalah sebuah filem drama romantik Malaysia 2002 arahan Ahmad Idham. Filem ini dibintangi oleh Erra Fazira dan Yusry KRU sebagai watak utama.

Sinopsis
Kisah bermula dengan watak Hakimi, seorang penulis skrip bebas sedang meredah hujan ribut di waktu malam untuk menghantar pulang anaknya, Imelda (7-8 tahun) ke rumah bekas isterinya yang dicerai-rujuk sebanyak 3 kali. Semasa dalam perjalanan, Hakimi ternampak sebuah kereta sukan mewah yang baru ditimpa kemalangan, terbabas sendirian dan terbakar akibat berlanggar dengan pokok. Hakimi yang memberhentikan kereta di sudut berhampiran, teragak-agak untuk membantu seorang gadis yang terperangkap di dalam kereta tersebut kerana tidak mahu kasut Kumin yang dipinjamnya dikotorkan oleh lumpur di luar. Tetapi akhirnya dia berubah hati dan terus merawat gadis tersebut yang cedera parah. Hakimi kemudian meninggalkannya di tempat kemalangan setelah menghubungi ambulans tanpa mengetahui bahawa gadis tersebut adalah Puteri Megawati, puteri mahkota negara Indrapuri Darul Kasih. Secara tidak sengaja, Hakimi tercicir sebelah kasut Kumin di tempat kemalangan semasa menyelamatkan Tuan Puteri. 

Sementara itu, Puteri Megawati yang cukup terhutang budi dan nyawa, diketemukan dengan Siti Shahirah, wartawan "paparazzi" yang sentiasa mencari berita-berita sensasi. Puteri meminta pertolongan Siti supaya mencari "Mr Cinderella" yang telah menyelamatkannya dengan menawarkan RM 500,000. Siti menerima cabaran tersebut kerana ia sudah tentu dapat mensensasikan dan meninggikan kadar program "Cable News International" yang dikendalikannya. 

Semasa mengendalikan rancangan "Siapa Mr Cinderella", muncullah Kumin antara ratusan "Mr Cinderella" palsu untuk menuntut hadiah yang ditawarkan. Memandangkan kasut yang tercicir itu adalah kepunyaannya, maka Kumin telah diisytiharkan sebagai "Mr Cinderella" yang dicari-cari selama ini. 

Siapakah "Mr Cinderella" tulen? Jawapannya di dalam "Mr Cinderella".

Pelakon
 Erra Fazira sebagai Puteri Megawati, Anak perempuan kepada Sultan & Pemaisuri Inderapuri Darul Kasih yang terlibat kemalangan dan diselamatkan oleh Hakimi
 Yusry KRU sebagai Hakimi "Kimi" Rizal, seorang duda anak satu dan penulis cerita kemudian digelarkan Mr. Cinderella kerana menyelamatkan Megawati 
 Serina Redzuawan sebagai Siti Sahirah, Wartawan CNI News yang membantu pencarian Mr. Cinderella
 Opie Zami sebagai Kumin, Rakan serumah Hakimi yang menyamar sebagai Mr Cinderella semata-mata mendapatkan ganjaran RM 100,000 untuk membayar hutang Hassan
 Helmi Gimmick sebagai Hassan
 M. Rajoli sebagai Sultan 
 Khatijah Ibrahim sebagai Permaisuri
 Aziz M. Osman sebagai Bob, Cina Buta untuk Hakimi dan suami Melur
 Umie Aida sebagai Melur, Bekas isteri Hakimi dan isteri Bob
 A. R. Badul sebagai Perdana Menteri
 Kudsia Kahar sebagai Mumtaz, Pemilik Taj Mahal Pictures
 Adik Tuty sebagai Imelda
 Yunni Nor Leitey sebagai Siti Nurhalija
 Osman Kering sebagai Pemuda I
 Ropie Cecupak sebagai Pemuda II
 Ahmad Idham sebagai Doktor (penampilan khas)

Runut bunyi
 "Ucapkanlah" - (Erra Fazira & Yusry KRU)
 "Berteman Sepi" - (Erra Fazira)

Anugerah dan pencalonan
 Anugerah Kategori Penerima KeputusanFestival Filem Malaysia ke-16Pengarah HarapanAhmad IdhamAnugerah Skrin 2003Pelakon Wanita TerbaikErra FaziraPelakon Pembantu Lelaki TerbaikOpie ZamiPelakon HarapanSerina Redzuawan

Rujukan

Pautan luar


Mr. Cinderella
Kategori:Filem terbitan Skop Productions
Kategori:Filem bahasa Melayu
Kategori:Filem arahan Ahmad Idham